OpenLLM-France/wikimedia huggingface dataset:
# Le Crouzet

Le Crouzet Frantziako udalerria da, Doubs departamenduan dagoena, Franche-Comté eskualdean. 2013an 60 biztanle zituen.

## Demografia
### Biztanleria

2007an Le Crouzet udalerrian erroldatutako biztanleak 62 ziren. Familiak 20 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 28 etxebizitza zeuden, 23 familiaren etxebizitza nagusia ziren, 4 bigarren erresidentzia ziren eta 1 hutsik zegoen. 25 etxeak ziren eta 3 apartamentuak ziren. 23 etxebizitza nagusietatik 19 bere jabearen bizilekua ziren, 3 alokairuan okupaturik zeuden eta 1 doan lagata zegoen; 3 etxek hitu gela zituzten, 5 etxek lau zituzten eta 15 etxek bost zituzten. 19 etxek euren parking plaza propioa zuten azpian. 10 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Le Crouzet udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 8 |
| 4 | 60-64 | 0 |
| 0 | 55-59 | 4 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 4 |
| 4 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 36 ziren, horien artean 30 aktiboak ziren eta 6 inaktiboak ziren. 30 pertsona aktiboetatik 28 lanean zeuden (12 gizon eta 16 emakume) eta 2 langabezian zeuden (1 gizon eta 1 emakume). 6 pertsona inaktiboetatik 2 erretiraturik zeuden, 3 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ostalaritza eta jatetxe enpresa batena zen.
2009an norbanakoentzat zegoen zerbitzu bakarra jatetxe zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q845629
* Multimedia: Le Crouzet / Q845629
# Le Croisty

Le Croisty (bretainieraz Ar C'hroesti) Bretainiako Morbihan departamenduko udalerri bat da.

## Kanpo estekak

* Datuak: Q70402
* Multimedia: Le Croisty / Q70402
# Le Crouais

Le Crouais (bretainieraz Ar Groez) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q1061506
* Multimedia: Le Crouais / Q1061506
# Laiseka (Villaverde Turtzioz)

Laiseka Villaverde Turtziozko auzoa da. Administratiboki Kantabrian dagoen arren, berez Bizkaiko barrendegia da, eta horregatik Euskal Herrikoa dela jo ohi da; zehazki, Bizkaiko Enkarterri eskualdekoa.

## Erreferentziak

* ↑ Euskaltzaindia: 145. araua: Bizkaiko herri izendegia.

## Kanpo estekak

* Datuak: Q5969470
* Multimedia: Laiseca / Q5969470
# Laissez faire

Laissez faire esapidea (laissez faire, laissez passer esaldiaren laburdura, frantsesezko "Utzi egiten, utzi pasatzen") XVII eta XVIII. mendeko zenbait ekonomilari frantsesek erabili zuten esapidea da, gobernuak merkataritzan esku hartzearen kontra. Gaur egun edo merkatu libreko ekonomia edo merkatuko ekonomia zorrotzaren sinonimo da. Adam Smith izan zen laissez-faire leloaren aldeko teoria ekonomikoak zabaltzen zutenen artean nabarmendu zenetariko bat. Esaldia lehenbizikoz XVIII. mendeko Vincent de Gournay frantziar fisiokratak gobernuaren interbentzionismo ekonomikoaren aurka erabili zuen.
Jatorrizko esaldi osoa honako hau da: Laissez faire et laissez passer, le monde va de lui même, "Utzi egiten eta utzi pasatzen, mundua bere kaxa baitoa".
| « | Laissez faire et laissez passer, le monde va de lui même, "Utzi egiten eta utzi pasatzen, mundua bere kaxa baitoa". | » |
| —Vincent de Gournay (XVIII. mendeko fisiokrata). |||

## Kanpo estekak

* Datuak: Q171990
# Lais Hikarakoa

Lais Hikarakoa (antzinako grezieraz: Λαΐς edo Λαΐδα; Hikara, k.a. IV. mendea - Tesalia, k.a. 340) Antzinako Greziako hetera ospetsua izan zen.
Neska zela, Korinton saldu zuten. Dirudienez, korintoarrek asko miresten zuten haren edertasuna eta hiri horretan prostituzio sakratua zegoen Afroditaren tenpluan.
Frineren garaikide eta arerioa, bere bizitzaz ezer gutxi gehiago dakigu, pasadizo ezagun bat izan ezik: Demostenes hizlariak mila drakma ordainduko baitzizkion berarekin gau bat pasatzeagatik, baina, Laisek Demostenes ikusi zuenean, hamar milara igo zion tarifa, Diogenesekin debalde oheratu zen bitartean.
K. a. 340an Tesalian, non Hipostrato edo Hipokero izeneko batekin bizitzera joan zen, bertoko emakume jeloskor talde batek Afroditaren santutegian harrikatu zuten. Bere gorpua Peneo ibaira bota zuten.

## Erreferentziak

* ↑ Pausanias. Greziaren azalpena. II.
* 1 2 Ateneo. Deipnosophistai. 13.
* ↑ (Italieraz) Burkert, Walter. (2003). Giampiera Arrigoni ed. La religione greca di epoca arcaica e classica. (II. argitaraldia) Milan: Jaca book, 304 or. ISBN 88-16-40585-6..
* ↑ Wallechinsky, David. (1978). The People's Almanac Presents the Book of Lists. New York: Bantam Doubleday Dell, 328–9 or. ISBN 0-553-11150-7..

## Kanpo estekak

* Datuak: Q450520
* Multimedia: Lais / Q450520
# Laishan barrutia

Laishan barrutia (txinera tradizionalez: 莱山区) Txinako barruti bat da, Yantai barruan. Azken zentsuaren arabera 215.949 biztanle zituen 328.4 azaleran banatuta.

## Kanpo estekak

* Datuak: Q1198229
# Laisana Likuceva

Laisana Likuceva (Fiji, 1999ko otsailaren 3a), errugbi-jokalari fijiarra da. 2020ko Udako Olinpiar Jokoetako emakumeen txapelketan lehiatu zen.

## Olinpiar Jokoak

2020ko Udako Olinpiar Jokoetan (Ajinomoto Stadium (japonieraz (味の素スタジアム, Ajinomoto Sutajiamu), Tokio Stadium ere izendatua), Tokio 2020an (Tokio), brontzezko domina irabaziko du Fijiko taldearekin, Zeelanda Berriko taldearen (urrezkoa) eta Frantziako taldearen (brontzezkoa) atzetik sailkatuz. Hauek osatuko dute Fijiko taldea: Lavena Cavuru, Raijieli Daveua, Sesenieli Donu, Laisana Likuceva, Rusila Nagasau, Ana Naimasi, Alowesi Nakoci, Roela Radiniyavuni, Viniana Riwai, Tokasa Seniyasi, Vasiti Solikoviti eta Reapi Ulunisau-k.

## Emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Zazpiko-errugbia emakumeak. |

## Erreferentziak

* ↑ «Laisana Likuceva» Olympedia.
* ↑ «Rugby Sevens - Canada vs Fiji - Pool B Results» Tokyo 2020.
* ↑ «Laisana Likuceva» olympedia.org 2022-02-27an. begiratua(Ingelesez)
* ↑ «Laisana Likuceva» Olympics.com 2022-02-27an begiratua (Gaztelaniaz)
* ↑ "Zazpiko-errugbia, emakumeak, emaitzak 2020" olympedia.org (Ingelesez)

## Kanpo estekak

* Datuak: Q107718896
# Laisenia Qarase

Laisenia Qarase (Vanua Balavu, 1941eko otsailaren 4a - Suva, 2020ko apirilaren 21a) Fijiko lehen ministroa izan zen 2000tik 2006ra. Tota klaneko kide eta bere herriko buruzagi noblea ('Ratu") izan zen. Merkataritza ikasi zuen Aucklandeko Unibertsitatean. Fiji Development Bank banku publiko zuzendaria izan zen 1983 eta 1986 bitartean. 1994 Fijiko telebistako zuzendaria izendatu zuten. 2000ran gobernua militarrek finantza aholkulari izendatu zuten Mahenda Chaudhry aurkako estatu-kolpearen ondoren. 2000ko uztailaren 4an lehen ministro izendatu zuten. Bi hauteskunde parlamentario irabazi zituen, baina Frank Bainimaramak 2006ko abenduaren 5ean zuzendutako beste estatu-kolpe baten ondorioz kargutik kendu zuten.
* Datuak: Q473214
* Multimedia: Laisenia Qarase / Q473214
# Largo (Fife)

Largo, Eskoziako parrokia bat da, Fife konderrian. Bere barnean Upper Largo edo Kirkton of Largo, Lower Largo eta Lundin Links udalerriak daude.

## Kanpo estekak

* Datuak: Q24197227
* Multimedia: Largo, Fife (civil parish) / Q24197227
# Largentièreko barrutia

{{Probintzia, departamendu, eskualde infotaula | izena = Largentièreko barrutia | eskualdea = Auvernia-Rhône-Alpeak | kokapena = Ardèche - Largentière arrondissement.svg
| estatua = Frantzia | departamendua = [[Ardèche | hiriburua = Largentière
| azalera = 1928
| urtea = 1999 | biztanleria = 44264 }} Largentièreko barrutia Ardèche departamenduaren barruan dagoen Frantziako barruti bat da. 44.264 biztanle ditu 1.928 kilometro koadrotan. Guztira 103 udalerri ditu. Bere hiriburua Largentière da.

## Kanpo estekak

* Datuak: Q701417
# Larga vida...

Larga vida... Zakarrak musika taldearen 1. diskoa da, 1993. urtean Overdrive diskoetxearen zigilupean argitaratutakoa.

## Kantuen zerrenda

* Odio en ti
* Al galope
* Estrella del rock
* Skinhead
* En la brecha $^1$
* Larga vida al Oi!
* Fin de semana
* Muerto
* Skinhead girl $^2$
* Salynbruky...
* Desengañado
* Juicio final
Oharrak: 1) Musika Red Alert taldearena. 2) Musika Symarip taldearena.

## Kanpo estekak

* Datuak: Q12261897
# Largantza

Largantza 1998 urtean sortutako elkarte bat da, sekta suntsitzaileen biktimei arreta eskaini eta gizartean sekten aurkako prebentzioa egiten duena.

## Kanpo estekak

* Largantza, elkarteko webgunea.
* Datuak: Q12261899
# Largatxako dorrea

Largatxako dorrea, Dorre Beltza edo Dorre Errea Gordexolako (Bizkaia) dorretxea da.
2002ko urtarrilaren 14ean, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Oinplano laukizuzena du, gaur altuera ertainekoa, baina beste garai baten hamahiru metro inguru neurtu eta hiru solairu zituena.
Horren hormak zokalo baten bermatuta daude, eta laukian jarritako eta tamaina erregularreko ilaretan ordenatutako harlangaitzarekin aparejatuta. Baoetako ertz eta azpaduretan aldiz eskotaz landutako hareharrizko harlanduak erabili dira.
Beheko solairua oso itxia da. Izan ere, tamaina desberdineko bi gezi-leiho txaranbeldu dira bao bakarrak eta atzeko aldean daude.
Lehen solairua bizitzeko solairua da. Dinteldutako kofadura batez gain, gezi-leiho bat dauka; harri bakarreko aurrealde, janba eta barlasaia dituen eta zertxobait zorrotza den boa txiki bat; antzeko beste leiho bat, baina apur bat beheratutako erdi puntuko arkuduna; nazelatutako eta soka bikoitzez apaindutako ertzak dituen bao erdibitu zertxobait ojibala; eta fatxada nagusiko sarrera jasoa.
Solairu horren gainean sala gisa erabiltzen zen bigarren solairu bat zegoen. Oso itxia zen, zenbait gezi-leiho eta dobela biz soilik osatutako aurrealdea duen erdi puntuko bao zabala bakarrik baitzituen. Ziurrenik estalkiaren oinarri gisa erabili ziren zuburuak agertzen dira solairu horren gainetik.
Estilo gotiko-errenazentistakoa da Largatxako dorrea eta XVI. mendearen hasierako urteetan eraiki zen. Goiko sala badirudi oso itxia izan zela, antzinatasunaren erakusgarri.; aitzitik, beheratutako erdi-puntuko baoak eta gainerakoek zertxobait zorrotzak, bizitzeko solairuak dituan kofadura nahiko ugariak eta sokazko dekorazioak aintzat hartuta, nahiko berandu eraiki zen, 1500 urtea baino beranduago ziur.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q28324544
# Lake Como (New Jersey)

Lake Como New Jerseyko borough bat da. Monmouth konderrian kokatua dago. 2010ean 1.759 biztanle zituen, 0,66 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q209220
* Multimedia: Lake Como, New Jersey / Q209220
# Lake District Parke Nazionala

Lake District Parke Nazionala (euskaraz Lake District National Park) Ingalaterra ipar-mendebaldeko Cumbria konderrian dagoen parke nazional bat da, hain zuzen ere Lake District eremuan dago. 1951an sortu zuten eta 2.292 km²-ko azalera du. Eremu hau aintzira eta mendi ugariz osatua dago, mendi guzti horien artean garaiena Scafell Pike (98 m.) mendia delarik.

## Iruditegia

* Catbells mendia.
* Errepidea eta paisaia.
* Ostadarra.
* Scafell Pike mendia.

## Kanpo estekak

* Lake District Parke Nazionalaren webgunea (Ingelesez)
* Datuak: Q11811449
* Multimedia: Lake District / Q11811449
# Lake Don Pedro (Kalifornia)

Lake Don Pedro Ameriketako Estatu Batuetako erroldak esleitutako leku bat da. Mariposa konderrian kokatuta dago, Kalifornia estatuan. 1.765 biztanle ditu, 32,555704 kilometro koadroko azaleran banatuta.

## Ikus, gainera

* Mariposa konderria

## Kanpo estekak

* Datuak: Q5646200
# Lake Crystal (Minnesota)

Lake Crystal Minnesotako hiri bat da. Blue Earth konderrian kokatua dago. 2010ean 2.549 biztanle zituen, 4,46 kilometro koadrotan banatuta.

## Ikus, gainera

* Blue Earth konderria

## Kanpo estekak

* Datuak: Q1013087
* Multimedia: Lake Crystal, Minnesota / Q1013087
# Lake Dallas (Texas)

Lake Dallas Texasko hiri bat da. Denton konderrian kokatua dago. 2010ean 7.105 biztanle zituen, 6,21 kilometro koadrotan banatuta.

## Ikus, gainera

* Denton konderria

## Kanpo estekak

* Datuak: Q981800
# Lake Darby (Ohio)

Lake Darby Ameriketako Estatu Batuetako erroldak esleitutako leku bat da. Franklin konderrian dago, Ohio estatuan. 4.731 biztanle ditu, 9,074182 kilometro koadroko azaleran banatuta.

## Ikus, gainera

* Franklin konderria

## Kanpo estekak

* Datuak: Q2764085
# Lake District

Lake District, the Lakes edo Lakeland ere deitua, Ipar-mendebaldeko Ingalaterrako eskualde menditsua da. Bere aintzira, baso eta mendiei (fell) esker, oporrak pasatzeko leku ospetsu bilakatu zen. 1951n bertan Lake District Parke Nazionala eratu zuten, 2.362 kilometro koadro dituena. 2017an UNESCOk Gizateriaren Ondare izendatu zuen.
Eskualdea Cumbria konderriaren barnean dago eta bertan herrialde osoko mendirik altuena (Scafell Pike), aintzirarik handiena (Wast Water) eta sakonena (Windermere) daude.

## Klima

Datu klimatikoak (Keswick, Lake District) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 7.2 | 7.4 | 9.4 | 11.9 | 15.6 | 17.9 | 19.7 | 19.1 | 16.7 | 13.3 | 9.7 | 7.5 | 13.0 |
| Batez besteko tenperatura minimoa (°C) | 1.6 | 1.4 | 2.8 | 4.2 | 6.4 | 9.3 | 11.5 | 11.1 | 9.0 | 6.7 | 3.9 | 1.5 | 5.8 |
| Euria (mm) | 169.1 | 119.9 | 127.8 | 81.7 | 79.4 | 84.3 | 88.1 | 104.1 | 126.6 | 189.3 | 177.9 | 173.0 | 1521.0 |
| Euri egunak (≥ ) | 16.8 | 13.1 | 15.8 | 12.5 | 12.0 | 12.2 | 12.9 | 14.4 | 13.9 | 17.8 | 17.7 | 17.0 | 176.1 |
| Iturria: Met Office ||||||||||||||

## Erreferentziak

* ↑ (Ingelesez) UNESCO. (2017-7-9). English Lake District welcomed into UK UNESCO family as 31st UK World Heritage Site. .
* ↑ (Ingelesez) Met Office. Keswick Climate Period 1981–2010. .

## Kanpo estekak

* Datuak: Q211778
* Multimedia: Lake District / Q211778
# Lake Creek udalerria, Calhoun konderria (Iowa)

Lake Creek udalerria Ameriketako Estatu Batuetako Iowa estatuko udalerri bat da, Calhoun konderrian. Azken zentsuaren arabera 125 biztanle zituen, 36.32 milia karratu (94.1 km$^2$) eremuan.

## Ekonomia

2020ko zentsuaren arabera, Lake Creek udalerriak 43 etxebizitza zeuden. Per capita diru-sarrerak 46.220 estatubatuar dolar ziren.

## Kanpo estekak

* Datuak: Q2218975
# Lake Dalecarlia (Indiana)

Lake Dalecarlia Ameriketako Estatu Batuetako erroldak esleitutako leku bat da. Lake konderrian dago, Indiana estatuan. 1.332 biztanle ditu, 3,625736 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q2428851
# Lake Davis (Kalifornia)

Lake Davis Ameriketako Estatu Batuetako erroldak esleitutako leku bat da. Plumas konderrian dago, Kalifornia estatuan. 72 biztanle ditu, 14,092256 kilometro koadroko azaleran banatuta.

## Ikus, gainera

* Plumas konderria

## Kanpo estekak

* Datuak: Q2275980
# Krispo

Krispo (latinez: Flavius Julius Crispus; Pula, c. 300 - ibidem, 326) Erromatar Inperioko zesarra izan zen 317tik 326ra.
Konstantino I.a Handiaren eta Minervinaren semea izan zen. 317ko martxoaren 1ean, zesarren maila inperialera igo zen, bere aita eta Konstantinoren arteko akordioaren bidez. Egun berean, Lizinio II.a eta Konstantino II.a zesar ere izendatu zituzten.
Krispok Erromatar Galiako Augusta Treverorumetik gobernatu zuen 318 eta 323 artean, eta 324an Lizinio I.aren flota garaitu zuen Helespontoko guduan, eta Konstantino bihurtu zen Konstantinoplako augusto bakarra.
Laktantzioren erretorika ikaslea izan zen. 319. urte aldera frankoak garaitu zituen eta hiru aldiz izan zen kontsul, 318, 321 eta 324. urteetan. Aitak exekutatuta hil zen 326. urtean. Iturri batzuen arabera, Fausta amaordearekin intzestua egitea leporatu zioten.

## Genealogia

Zuhaitz genealogikoa :
Konstantzio Kloro
Konstantino I.a Handia
Helena Konstantinoplakoa
Krispo
Flavius
Minervina :
* Datuak: Q311646
* Multimedia: Crispus / Q311646
# Krist Novoselic

Krist Anthony Novoselic (kroazieraz: Krst Novoselić; Compton, Kalifornia, Ameriketako Estatu Batuak, 1965eko maiatzaren 16a) rock musikaria eta baxu elektrikoaren jotzailea da.

## Biografia

Txikitan bere familiarekin batera Washington estatuko Aberdeen udalerrira lekualdatu eta bertan hazi zen.
1987an Kurt Cobain eta Aaron Burckhard musikariekin batera Nirvana grunge musika taldea sortu zuten, ondoren Chad Channing bateria jotzailea batu zitzaien eta hark taldea utzitakoan, 1991n Dave Grohl elkartu zitzaien.
1994an Cobain hil ostean, Sweet 75 eta Eyes Adrift taldeak sortu zituen, eta 2006-2009 artean Flipper punk musika taldean jo izan zuen.
* Datuak: Q428798
* Multimedia: Krist Novoselic / Q428798
# Latin arrunt

Latin arrunta (latinez, sermo vulgaris) edo latin berantiarra termino generikoa da, Erromatar Inperioko probintzietan hitz egiten ziren latinaren herri-dialekto multzoari erreferentzia egiteko erabiltzen dena. Latinaren desagertzea, hizkuntza bizi gisa, dialekto horien gero eta desberdintze handiagoarekin lotu zen, eta horrek, IX. mende inguruan, hizkuntza erromantze goiztiarrak eratzea ekarri zuen. Autore batzuek latin arrunta (edo herrikoia) eta latin berantiarra (IV. mendetik aurrera) teknikoki bereiztea proposatzen dute, nahiz eta linguistikoki zaila den bi adiera horiek bereiztea.

## Latin kultua eta latin arrunta

Hala ere, hizkuntzalaritza modernoaren ikuspuntutik, latin arrunta, berez, hipotesi zahar eta oker batean oinarritutako adierazpena dela argitu behar da, bi hizkuntza paraleloren existentzia suposatzen zuena: latin "kultu" bat eta beste "arrunt" bat; baina, benetan, latin arrunta latina bera zen, hizkuntza bizi bat eta etengabeko bilakaeran zegoena, latin klasikoa literaturan eta administrazioan soilik mantentzen zen bitartean, probintzien arteko komunikazioa errazteko.
Latin mintzatuaren aldaera latin klasikoaren literatur estiloaren oso desberdina da bere ahoskera, hiztegi eta gramatikan. Latin arruntaren ezaugarri batzuk ez ziren Erromatar Inperioaren garai berantiarrera arte agertu, baina, dirudienez, bere ezaugarri asko oso goiztiarrak dira. Beste batzuk, berriz, askoz lehenago egon zitezkeen, latindar kreolera forman. Latin arruntaren definizio gehienek, idatzia baino lehenago hitz egiten den hizkuntza dela uste dute, zenbait ebidentziek, latina, garai honetan, dialektalizatu edo kreoleratu egin zela iradokitzen dutelako, eta, norbaitek bere hiztunetako baten eguneroko hizketa transkribatu izanaren frogarik ez dagoelako. Latin arruntaren azterketak zeharkako ebidentzien analisia eskatzen du, jatorrian inork ez baitzituen nahita erabiltzen latin arruntaren formak idazten zuenean.

## Iturriak

Gaur egun latin arruntari buruz ezagutzen dena hiru iturritatik dator. Lehena, hizkuntza erromantze frogatuen ezaugarri ugari berreraiki eta latin klasikotik ezberdinak diren gauzak azpimarratzeko aukera ematen duen metodo konparatiboa da. Bigarren iturria latin berantiarreko gramatika preskribatzailearen zenbait testu dira, latineko hiztunek egin ohi zituzten akats linguistikoak gaitzesten zituztenak, hizkuntza nola erabiltzen zen deskribatzen laguntzen duten salaketak. Azkenik, latin klasikotik aldentzen diren "solezismoak" eta erabilerak, batzuetan latin berantiarreko testuetan aurkituak, idatzi zituenaren hizkera azaltzen dute.

## Erreferentziak

* ↑ José Enrique Gargallo Gil, María Reina Bastardas. (2007). Manual de lingüística románica. Ariel Lingüística, 77-79 or..
* ↑ GIMENO- MENÉNDEZ, Francisco. (2004). "Situaciones sociolingüísticas dispares en el proceso de formación de las lenguas romances". Aemilianense (Revista internacional sobre la génesis y los orígenes históricos de las lenguas romances), 171-223 or. ISBN 1698-7497..

## Kanpo estekak

* Datuak: Q37560
* Multimedia: Vulgar Latin / Q37560
# Latin auzoa

Latin auzoa (frantsesez Quartier Latin) Frantziako Paris hiriburuaren erdiguneko 5. eta 6. barrutien zati bat hartzen duen auzo ospetsua da. Sena ibaiaren Ezkerraldean eta Parisko Unibertsitatearen inguruan da. Parisko Unibertsitatea (Sorbona izenekoa) auzoaren goialdean dago, Santa Genoveva mendian.

## Izena

Auzoaren izena latin hizkuntzatik dator, bertako unibertsitatean eta inguruetan oso erabilia baitzen Erdi Aroan, garai hartan ikasketetarako nazioarteko hizkuntza izaki.

## Leku interesgarriak

* Panteoia.
* Sorbona Unibertsitatea.
* Luxenburgoko jauregia.
* Odéon antzokia.
* Sainte-Geneviève liburutegia.
* Erdi Aroko Museo Nazionala.
* Arènes de Lutèce anfiteatroa.
* Saint Étienne du Mont eliza.

## Erreferentziak

* ↑ «latino» sarrera, Zehazki hiztegia.

## Kanpo estekak

* Datuak: Q321621
* Multimedia: Quartier latin, Paris / Q321621
# Latina (Madril)

Madrilgo barrutiak :
| (10) Latina ||
| Auzoak | Los Cármenes (10.1) Puerta del Ángel (10.2) Lucero (10.3) Aluche (10.4) Campamento (10.5) Cuatro Vientos (10.6) Las Águilas (10.7) Batán (10.8) |
| Azalera | 25,43 ha |
| Biztanleria | 256.644 bizt. |
| Dentsitatea | 10.092 bizt./km² |
| Posta kodeak | 28024,28044,28054,28047,28011,28019 |
| Zinegotzi-Presidentea | Begoña Larrainzar Zaballar |
| Egoitza Posta kodea Telefonoa | Av. General Fanjul,2 28044 (34) |
| Webgunea | munimadrid.es |
    Artikulu hau Madrilgo barrutiari buruzkoa da; beste esanahietarako, ikus «Latina».
Latina Madrilgo hiria osatzen duten 21 barrutietako bat da, Los Cármenes, Puerta del Ángel, Lucero, Aluche, Campamento, Cuatro Vientos, Las Águilas eta Batán auzoek osatzen dutena.
Izena herrikoia baino administratiboa da, Madrilen Latina aipatzean ez direlako barrutiaz aritzen Centro barrutiko La Latina auzoaz baizik. Barrutia baino ezagunagoak dira bere auzoak: Campamento, Aluche, Lucero, eta abar.
Barrutia A-5 autobidearen parean dago, Casa de Campo parkearekin muga sortzen duena.

## Kanpo estekak

* Datuak: Q794954
* Multimedia: Latina District / Q794954
# Latina (argipena)

Latina hitzak adiera zenbait ditu:
* lingua latina edo latin hizkuntza;
* La Latina, Beatriz Galindo espainiar idazlearen ezizena;
* Latina, Italiako probintzia, Lazion dagoena;
* Latina, Italiako udalerria;
* Latina, Madrilgo barrutia;
* La Latina, Centro barrutiako Madrilgo auzoa.

## Ikus, gainera

* Latino